title: Турция приключи всички формалности от своя страна за реализацията на "Турски поток"

maintext: Турският президент Реджеп Тайип Ердоган подписа закона за ратифициране на споразумението с Русия за изграждане на газопровода "Турски поток", предаде ТАСС. Така са одобрени всички документи от страна на Турция за започване на работа по проекта.Вчера, преди да отпътува на официално посещение в Русия, турският премиер Бинали Йълдъръм припомни, че парламентът на страната му е одобрил закона за ратифициране на споразумението миналата седмица. Сега очакваме руският парламент да направи същото, каза Йълдъръм.Проектът "Турски поток" бе представен от руското ръководство през декември 2014 г. като заместител на изоставения "Южен поток" , припомня ТАСС. Планирано бе морският участък от газопровода да се състои от четири тръби, всяка от които с годишен капацитет от 15.75 милиарда кубични метра.Впоследствие преговорите с Турция по проекта бяха преустановени заради кризата в двустранните отношения, настъпила след свалянето на руски бомбардировач от турски изтребители в района на сирийско-турската граница. На преговорите през август в Санкт Петербург между президентите на Русия и Турция, Владимир Путин и Реджеп Тайип Ердоган, бе решено работата по "Турски поток" да бъде възобновена.По проект газопроводът ще минава по дъното на Черно море до европейската част на Турция и границата с Гърция. Дължината на морския участък ще бъде около 910 километра, а на сухопътния - 180 километра.Проектът е оценяван на 11.4 милиарда евро. Предполага се, че природният газ, доставян по първата тръба, ще бъде изцяло за задоволяване на нарастващите потребности на турския пазар.


description: Повече от 40% от бебетата в България се раждат със секцио, но нормалното число на жените, при които това наистина се налага от медцински съображения, е наполовина по-малко - около 20%. "Дневник" говори с д-р Рамон Ескуриет, акушер и експерт в здравното министерство на Испания и здравната служба на автономната област Каталония.

title: Д-р Рамон Ескуриет, здравен експерт в Испания: От намаляването на секциото зависи стабилността на здравната ви система

maintext:
Д-р Рамон Ескуриет изнесе лекция в София за това как акушерството и намаляването на интервенциите при раждане са се превърнали в приоритет в страната му
Фотограф: Юлия Лазарова
вредите от ненужната намеса при раждане, ясно личат тук и сега.
втономната област Каталония. Той беше един от лекторите на провелата се у нас през есента
част от Европейския проект за насърчаване на международното сътрудничество за изследвания в областта на науката и технологиите COST
Повече от 40% от бебетата в България се раждат със секцио, но нормалното число на жените, при които това наистина се налага от медцински съображения, е наполовина по-малко - около 20%. На този фон във вторник учени от Виенския университет разпространиха теорията си, че израждането на бебета с операция има негативен ефект върху еволюцията . И ако австрийците виждат заплаха за човечеството в твърде далечното бъдеще, според д-р Рамон ЕскуриетД-р Ескуриет е акушер и експерт в здравното министерство на Испания и здравната служба на аконференция за "Съвременна наука и практика във физиологичното раждане",. Експертът разказа пред "Дневник" как Испания е успяла да реформира акушерската професия и да насърчи естественото раждане през последните 20 години, както и даде идеи за част от проблемите в България.- И аз така чух за България. В Испания акушерките трява да са медицински сестри първо, което е обучение от четири години в университета и след това има специализация за акушерство, която продължава още две години. Следваме инструкциите на ЕС по въпроса и има равно количество теория и практика в обучението им. След това могат да работят в частна практика, индивидуално или както правят повечето от тях - в здравната система и болниците.Освен да израждат бебета обаче, част от задълженията им са и да работят в центровете за сексуално и репродуктивно здраве в общностите. Там проследяват бременността на жените от квартала и консултират двойки за репродуктивното им здраве. Специално в Каталония има добре утвърдени здравни звена, където по един акушер-гинеколог и поне три акушерки работят с хората. Основният фокус на работата им е превенцията и информирането за сексуалното и репродуктивното здраве, скрининга за рискови фактори и заболявания, и консултация за жените, опитващи се да заченат, или пък в менопауза.- Така е. Затова се постарахме тази професия да е желана и добре възнаградена. Акушерките са много добре поставени сред здравните специалисти и са много уважавани в обществото. В болниците са основните хора, отговорни за грижата за родилките и проследяването на раждането. Разбира се, всяко родилно отделение има завеждащ лекар акушер-гинеколог и главна акушерка, която координира задачите и служителите, но акушерките на долното ниво правят всичко от посрещането на жените, до настаняването им, асистирането при раждането и след това за грижата за бебето през първите му часове.Някои болници започнаха да предлагат услуга за грижа от акушерка и по време на цялата хоспитализация - по време на кърменето, при преповиването и от каквото друго има нужда семейството. Услугата в болниците в Испания е винаги организирана около нуждите на жената и на семейството. Сега промотираме и услугата, че жената може да избере с кого иска да бъде по време на раждането - дали дула, акушерка или специалист.- Положението беше много по-различно допреди реформата ни. Преди 80-те години акушерките работеха само в болници. Още по-рано бяха основно в поликлиниките и извършваха домашни посещения и раждания у дома. Тогава това беше популярна практика, защото нямаше болнична инфраструктура особено в малките населени места.Това постепенно изчезна и всички раждания бяха въведени в болниците заедно с всички акушерки, макар че някои продължиха да консултират жените извън лечебните заведения, но без да израждат. Дълго време след това стандартът беше такъв.Обаче през 80-те държавата реши, че няма да обучава повече акушерки и в продължение на 10 години наистина не се обучаваха нови акушерки. Чак когато Испания се присъедини към ЕС (1986 г. - бел. ред), правителството беше принудено да състави нова модерна обучителна програма и да започне отново.Така през 1994 г. се създаде двугодишната програма, по която се учат и в момента акушерките в Испания, но от тогава организацията й се измени. Специалните звената за обучение на акушерки, които бяха създадени тогава, в последствие се трансформираха в мултидисциплинарни, за да може да бъдат обучавани заедно с АГ лекари.В Каталония направихме мултидисциплинарните центрове, но групите за обучение в тях са много малки нарочно. Теоретичната част за тях се провежда в Министерството на здравеопазването веднъж седмично през учебната година, за да се уверим лично, че всички бъдещи акушерки са запознати със стандартите.- Държавата определя колко места ще има в болниците за специализация всяка година, и медицинските сестри, които искат да станат акушерки, кандидатстват за тях с тест. Разпределението става според успеха им. Обикновено тези места са около 350 на година и останалите, които не се класират трябва да изчакат и да се явят на теста отново следващата година. Около 6000 медицински сестри държат този изпит всяка година.Това е инвестиция от държавния бюджет, затова каква бройка е необходима за годината се изчислява много точно всеки път спрямо нуждите на болниците. Правителството е готово да обучи тези хора, но иска и да е сигурно, че след това те ще имат работа. Смята се колко акушерки ще се пенсионират през годината, колко са напуснали, колко раждания има за съответния район, колко са жените в детеродна възраст сред населението.Големият въпрос обаче е как да използваме тези обучени хора в пълния им капацитет. Те имат компетентност, която трябва да се прилага, защото допълва здравната система. Обаче още не сме постигнали тази задача напълно. В някои болници правомощията им са орязани, дали заради консервативността на болницата, или типа й.Но вярвам, че всички раждащи жени трябва да получат достъп до грижата и вниманието на акушерка. При по-особени случаи или усложнения, те отново трябва да са до родилката, но заедно с лекар. Това е записано в препоръките на здравното министерство към болниците и се следи за спазването им. Целта е да се създадат възможно най-добрите условия за раждането според индивидуалните нужди на родилката, а акушерките са подготвени точно за това. Да не се използват уменията им е пропиляване на ресурс.- Мисля, че сте на прага на промяната, защото политиците и здравното ви министерство със сигурност знаят какво се случва. За да се осъществи пълноценна реформа в акушерството, цялата здравна система трябва да е стабилна, а стабилността идва само когато насочиш правилните средства в правилната посока. За тази цел трябва да знаеш какви са здравните нужди на населението, което е лесно достъпна информация за правителството. След това анализ и оценка на ситуацията и накрая - запълване на липсите.Добър показател за това дали ви се е стабилизирала здравната система е броят на интервенциите при ражданията - колко здрави жени ненужно са родили чрез цезарово сечение и други манипулации, и какъв е резултатът от това прекомерно прилагане на секциото в България. Това може да е много сложен проблем за преодоляване, но има много опит от други държави, който можете да използвате. Необходимо е да се реорганизират услугите за родилките и резултатите рязко ще проличат.Когато правите ненужни интервенции на здрави жени, поставяте в риск тези жени и бебетата им. Вече има достатъчно научни доказателства, че за бебетата родени със секцио има последици, които е можело да бъдат избегнати, ако са били родени нормално, например че са във висок риск от затлъстяване и развиване на астма.И когато броят на тези изкуствено застрашени жени и деца стане твърде голям, имате здравен проблем на национално ниво, придружен от демографска криза. Освен всичко друго тази практика е и по-скъпа за държавния бюджет. Дори само от икономическа гледна точка реформа в ражданията е изключително нужна, защото е крачка към цялостна стабилност на здравеопзването ви.- Да, точно това се получава, когато се плаща на парче.Парите за здравеопазване на Испания се разпределят по региони според броя на населението в тях и всяко регионално управление решава как да ги организира, макар че принципът в общи линни е еднакъв. На болниците се полага определена сума за годината само за издръжката на самата структура - за разходите на болницата и за заплатите на служителите.Останалата част от парите им се дават според индикаторите за качество. Тези индикатори се преразглеждат всяка година, като например през последната година включихме в индикаторите и броя на секцио процедурите при ражданията. Ако болница надхвърли лимита от 20% операционна намеса при раждане - а надхвърлянето на този процент не е лесно да се оправдае - това се отразява на бюджета им и ще получат по-малко пари.Направихме много голям статистически анализ на всички раждания през последните пет години и установихме, че секциото е по-често в малките болници, които обикновено са отдалечени от други по-големи лечебни заведения. Това е фактор, който донякъде обяснява тази тенденция, защото се чувстват изолирани и предпочитат да не рискуват възникване на усложнения при родилките в по-напреднал етап от раждането. Обаче така могат да се оправдаят не повече от 25% от всички раждания, но не и 40%. (колкото са в България - бел. ред.)От 2008 г. има и специална програма за насърчаване на нормални раждания, подкрепена с допълнителни пари за развиване на условията за родилките и уменията на персонала, т.е. болниците имат двоен стимул да избягват цезаровото сечение. Над 40 лечебни заведения се ползват от тази програма и на много места видяхме подобрения като ново оборудване с вани за водно раждане и нови зали за изчакване на нормалния ход на раждането. Болниците вярват в това и инвестират тези пари където трябва. Министерството помага, като например организира за тях срещи със специалисти, които да им обяснят и да им дадат идеи за подобренията.- Затова е много важно те да получават навременна професионална информация. Трябва много да внимаваме с дезинформацията, и да не бъркаме неинформираността с правото на автономно решение на жената. Нашата отговорност като здравни власти и да й дадем максимално много информация, подкрепена с доказателства, за да вземе правилното решение. Жената ще избере най-добрия вариант за себе си и бебето си, но само ако знае кой е той, и ако не е подведена да мисли, че е друг.В Испания расте броят на напълно естествените раждания - такива, при които дори не се дават обезболяващи на родилката. Постигнахме това като успоредно с инструкциите към болниците издадохме и наръчник за бъдещите майки, в който дебело подчертахме, че най-добрият сценарий за тях ще е нормалното раждане с помощта единствено на акушерка. А голяма грешка, която може би и вашите здравни власти правят, е да не се обръщат директно към хората.

fasttext_language: bg


title: "Лудогорец" няма да продава звездите си през зимата с мисъл за Лига Европа

maintext:
"Лудогорец" ще мисли за продажби през лятото, заяви собственикът Кирил Домусчиев
"Продажбите идват на дневен ред, когато има примамлива оферта. Всичко зависи по-скоро от летния прозорец, защото сега ще ни е необходимо да задържим основни футболисти, тъй като искаме да се представим достойно и в Лига Европа", каза Домусичев пред bTV Action.
"Лудогорец" ще опита да задържи най-добрите си футболисти, за да може да се представи добре в директните елиминации на Лига Европа. Това заяви собственикът на клуба Кирил Домусчиев след равенството с ПСЖ, което осигури на разградчани европейско участие и през пролетта. Добрите изяви на българския шампион предизвикаха интерес към бразилските играчи в отбора, най-вече към Джонатан Кафу и Вандерсон. Домусчиев обаче иска изходящите трансфери да се реализират през лятото и срещу изгодна сума.Той добави, че като цяло предпочита клубът да не продава основните си играчи. "За нас е по-важно да радваме феновете и спонсорите и да постигаме успехи. В случая продажбите идват малко на заден план", каза още собственикът на "Лудогорец".


title: Лука Модрич за видеоповторенията: Това не е футбол

maintext:
Хърватинът бе избран за играч на мача
Халфът на "Реал" (Мадрид) Лука Модрич не се изказа ласкаво за видеоповторенията във футбола.За пръв път те влязоха в употреба по време на провеждащото се в момента световно клубно първенство в Япония.В днешния полуфинал на белите срещу мексиканския "Америка" в Йокохома съдията се засуети около две минути преди да вземе решение дали да зачете гол на Кристиано Роналдо."За да бъда честен, ще кажа, че това нововъведение не ми харесва. Надявам се нещата да придобият по-добър облик, защото това не е футбол. Първото ми впечатление не е добро", заяви хърватинът, който беше избран за играч на мача, който неговият тим спечели с 2:0.Историческата първа употреба на видеоповторенията бе в първия полуфинал на турнира, в който се изправиха един срещу друг "Кашима антлърс" и "Атлетико насионал". В ситуацията реферът прегледа записите, за да прецени дали има дузпа в полза на домакините, след което я отсъди.


title: До 31 януари е гласуването за сграда и градски бъг на годината

maintext:
Ларгото е номинирано за градски бъг на годината.
Фотограф: Анелия Николова
За поредна година архитекти и граждани могат да подкрепят номинираните от WhAT Association за 2016 г. архитектурни тенденции, сгради, успехи и провали на 2016. Гласуването е до 31 януари тук В категория "Сграда на годината" са номинирани общежитието от контейнери в столичния квартал "Надежда", където живеят 30 ученици от 153-о Спортно училище; Magazia 1 - културният център в склад на Бургаското пристанище; Чери Орчард Резиденс - частен клуб за събития в София и печатницата на ул. "Карнеги".За "Градски бъг на годината" са номинирани реконструираните Ларго и зала "София" в Борисовата градина, ремонтът на Централна гара, скандалите около изгорелите през лятото Тютюнови складове в Пловдив, събарянето на кино "Сердика" и надстройката на хотел "Маринела".


description: Сухопътни офанзиви срещу бастионите ѝ, порой от въздушни удари по базите ѝ, избити бойци - "халифатът" на групировката "Ислямска държава" понесе през 2016 г. най-тежките си удари, но си остава световна заплаха.

title: 2016 г. - най-тежката година за "Ислямска държава" досега

maintext:
Лидерът на "Ислямска държава" Абу Бакр ал Багдади, който през 2014 г. се обяви за "халиф".
Фотограф: Reuters Tv


description: И без сняг всичко е побеляло...

title: Зимно утро

maintext:
Криоконсервация?
Бог е измислил как да запази живота, а ние само се опитваме да го копираме...
Фотограф: Депутат 241


description: Констатациите на чужди експерти нямат процесуална стойност, но могат да са в помощ, ако прокуратурата реши.

title: Недопускането на външни експерти в Хитрино: Напълно законно и...доста нахално

maintext:
Снимка от операцията по обезопасяване и изтегляне на цистерните
[МВР]
Малко скромност не е излишна, като си знае прокуратурата подвизите
Коментирайки частното разследване, което фирмата собственик на локомотивите иска да прави, главният прокурор подчерта в същото изявление, че то освен че няма процесуална стойност, на работещите по него " няма да се даде достъп до улики, които могат да бъдат унищожени".
Прокуратура, в която се фалшифицират и изчезват писмени доказателства по изключително важни наказателни дела, засягащи действията на държавни институции, като Комисията за конфликт на интереси и нейния началник Филип Златанов (тефтерите на Златанов изчезнаха без да бъде потърсена отговорност от никого), та тази прокуратура да ни говори за унищожаване на улики... Не е ли малко...нахално...
Наред с това изявлението на главния прокурор в Хитрино вместо да осветли инцидента, го замъгли. За да подкрепи тезата си, че превишената скорост е основната версия за инцидента, макар и не единствената, г-н Цацаров добави, че "влакът е стигнал гарата 15 минути по-рано, отколкото по разписание". И не уточни как влакът "е стигнал гарата" - дерайлирал ли е бил влакът когато "стигнал гарата", или дерайлирането е вследствие на взрива?
Нали този въпрос е базисният. Ако влакът е стигнал невредим гарата, какво общо има скоростта? Би трябвало да се проявява поне малко уважение към формалната логика на гражданите - поне не ги обърквайте повече. За разлика от моя условен коментар - сдружението "Гражданска инициатива за обществен релсов път" обяви в петък в прав текст, че имат съмнения за начина на провеждане на разследването за влаковата катастрофа в Хитрино. Гражданското сдружение посочва и противоречието в решенията първо да се откаже предложената от чужди държави помощ , а на по-късен етап да се приемат кранове от Румъния , които да помогнат за преместването на цистерните. И направо заявява подозренията си , че "чуждите специалисти може да не са допуснати веднага след инцидента, за да не видят и разберат какво точно се е случило".Коментирайки частното разследване, което фирмата собственик на локомотивите иска да прави, главният прокурор подчерта в същото изявление, че то освен че няма процесуална стойност, на работещите по него " няма да се даде достъп до улики, които могат да бъдат унищожени".Прокуратура, в която се фалшифицират и изчезват писмени доказателства по изключително важни наказателни дела, засягащи действията на държавни институции, като Комисията за конфликт на интереси и нейния началник Филип Златанов (тефтерите на Златанов изчезнаха без да бъде потърсена отговорност от никого), та тази прокуратура да ни говори за унищожаване на улики... Не е ли малко...нахално...Наред с това изявлението на главния прокурор в Хитрино вместо да осветли инцидента, го замъгли. За да подкрепи тезата си, че превишената скорост е основната версия за инцидента, макар и не единствената, г-н Цацаров добави, че "влакът е стигнал гарата 15 минути по-рано, отколкото по разписание". И не уточни как влакът "е стигнал гарата" - дерайлирал ли е бил влакът когато "стигнал гарата", или дерайлирането е вследствие на взрива?Нали този въпрос е базисният. Ако влакът е стигнал невредим гарата, какво общо има скоростта? Би трябвало да се проявява поне малко уважение към формалната логика на гражданите - поне не ги обърквайте повече.
"Част от железния път липсва... 9-метрова дупка на мястото на взрива..."Тези думи на източник от прокуратурата пред "Дневник" ни отварят очите за огромните затруднения, които трябва да преодолеят разследващите и техните експерти, за да установят действителните причини за трагедията, която отне седем живота.Но и предизвикват недоумение пред категоричния отказ да бъдат допуснати външни експерти на мястото на инцидента. Недоумение, което не поставя под съмнение качествата на наетите специалисти, а поставя въпроси пред водещата разследването прокуратура. И не става дума само за наетите от фирмата превозвач експерти - тях можем да ги подозираме в заинтересованост, въпреки че всяка специализирана фирма е заинтересована и от друго - да си пази реномето например.Защо досега никой от правителството не обясни каква е причината да бъде отказана помощта, предложена от Израел, Турция и Унгария веднага след инцидента, нито каква точно помощ са ни предложили и имало ли е досега случай да сме отказвали. Ако е била предложена и експертна помощ, недоумението се засилва и предизвиква тежки размисли.На въпросите за чуждите експерти, недопуснати на мястото, пред медиите в Хитрино главният прокурор обясни, че техните констатации не биха имали процесуална стойност. Разбира се че нямат априори: според нашия Наказателно-процесуален кодекс за да има някое действие стойност в процеса, то трябва да бъде разпоредено с изрично постановление на прокурора. Ако в следващите фази на процеса някоя от страните поиска да влязат нови констатации (доказателства) в делото или да се направят нови експертизи, това може да стане пак само с разрешение на прокурора или съда. Тъй че изявлението на главния прокурор, повтаряно впоследствие от всички фактори, получили микрофон в Хитрино, дори такива които нямат общо с прокуратурата, включително и началника на Пожарната безопасност - че никой външен експерт няма да бъде допуснат до мястото на взрива, понеже само прокуратурата решава, е като да твърдим, че водата е течност.Естествено че правото на разследване на един инцидент принадлежи на официалните органи на държавата, на чиято територия е станал, а по закон това е нашата прокуратура. Ночуждите констатации може да нямат процесуална стойност, но може да насочат/да помогнат на разследващите.Казано иначе - недопускането на експертите е законно, но дали е разумно с оглед установяването на истината?


description: От Патриотичния фронт настояват за увеличаване на минималните пенсии на хората с доказан трудов стаж, радикално решение на въпроса с бежанските лагери и ревизия на договорите в енергетиката.

title: Патриотите биха подкрепили кабинет на Реформаторите, но при три условия, обяви Симеонов

maintext:
Фотограф: Цветелина Белутова
Патриотичният фронт е поставил три условия на Реформаторския блок, за да осигури подкрепа при съставянето на кабинет в рамките на този парламент, съобщи съпредседателят на националистите Валери Симеонов пред Нова телевизия. Представители на двете партии са се срещнали, след като Реформаторите взеха в началото на седмицата мандата, позволяващ им да направят правителство.Симеонов уточни, че Патриотите настояват за увеличаване на минималните пенсии на хората с доказан трудов стаж, радикално решение на въпроса с бежанските лагери и ревизия на договорите в енергетиката."Искаме центровете за настаняване на мигранти да бъдат изведени извън населените места. Те трябва да са от затворен тип. Освен това искаме договорите с т.нар. американски централи да бъдат проверени внимателно. Това са напълно постижими неща", заяви Симеонов.Той добави, че разговорите са проведени с представители на Реформаторския блок, които са в управляващата коалиция и не се интересува от вътрешните им проблеми. Те бяха породени от предупреждението от партията на Меглена Кунева ДБГ, че няма да подкрепи кабинет на Реформаторите, ако не мине внесеният от тях антикорупционен закон."Ние също няма да го подкрепим. Поискахме да му бъдат направен промени, но такива нямаше. Ако не успеем да съставим кабинет в този парламент, просто няма смисъл да приемаме този закон, защото ще имаме само 3 седмици за промени по него", каза още Валери Симеонов.Съпредседателят на Патриотичния фронт отхвърли изцяло идеята да се въведе 100% мажоритарен вот. Премиерът в оставка Бойко Борисов намекна, че ГЕРБ може да подкрепи Реформаторския блок при съставянето на правителство, ако това е една от нещата в политическата им програма."Ако се въведе мажоритарният вот, ще има 1-2 парти в Народното събрание. Тогава ще ни се скрие топката от хора, които нямат нищо общо с политиката. В парламента ще влязат мутри, чалга певици, футболисти и всякаква паплач", каза Сименов.


title: В Лесово протестират срещу плановете за кризисен център за мигранти в района

maintext:
Архив: Границата край ГКПП Лесово
Фотограф: Надежда Чипева
Жители на Лесово и Ямболска област излязоха на протест днес срещу плановете на МВР за изграждане на кризисен център за мигранти в района на бившата гранична застава край селото, съобщава БГНЕС.Демонстрацията беше организирана от създаден наскоро граждански инициативен комитет и е придружена от подписка за провеждането на местни референдуми срещу настаняването на мигранти в петте общини на Ямболска област. Срокът, който са си поставили протестиращите за събиране на подписи и внасяне на предложението е до февруари. Те са против изграждането на бежански центрове не само край селата Лесово и Бояново, но и в цялата страна.В началото на декември министърът на вътрешните работи в оставка Румяна Бъчварова обясни, че се работи за изграждането на три кризисни приемателни центъра за бежанци , за да се предотвратят в бъдеще критични ситуации както в РПЦ - Харманли. Отпуснатите пари за три площадки са 1.7 млн. евро, като на тях по план ще има общо 500 фургона и евентуално палатки от БЧК.Мястото на едната ще е на територията на бивша застава в района на ГКПП Лесово, а за останалите две още се търсят варианти, заяви тогава Бъчварова.


title: Мъжкото спускане в Санта Катерина е отменено заради силен вятър

maintext:
Силните ветрове няма да позволят провеждането на спускането в италианския зимен център
Спускането за мъже от Световната купа по ски алпийски дисциплини в Санта Катерина е отменено заради лоши метеорологични условия. Силните ветрове няма да позволят провеждането му днес, а в календара няма място за нова дата до края на сезона.Спускането беше насрочено за 12,45 ч. българско време. Организаторите първо съкратиха трасето, а след това два пъти отлагаха старта - за 13,15 и за 13,45 ч. В крайна сметка силните ветрове не утихнаха и беше взето решение състезанието да не се проведе.Тъй като вече имаше две преместени спускания - от Лейк Луис за Квитфил и от Бийвър Крийк за Вал д'Изер, няма възможност състезанието в Санта Катерина за бъде пренасочено. Така през този сезон ще има осем, вместо панираните девет спускания.Утре на пистата в италианския зимен център трябва да се проведе алпийска комбинация. Ако времето позволи, това ще е последното състезание при мъжете за 2016 г.


description: Победата на "Оклахома" оформи и своеобразен рекорд - всичките шест лидери в отделните дивизии "Торонто", "Кливланд", "Шарлот", "Оклахома", "Сан Антонио" и "Гордън Стейт" спечелиха мачовете си от програмата на НБА

title: Ръсел Уестбрук направи 14-и трипъл дабъл за сезона

maintext:
Ръсел Уестбрук контролира топката пред погледа на Ейвъри Брадли от "Бостън"
Ръсел Уестбрук регистрира 14-ия си трипъл-дабъл за сезона и трети пореден мач с 40 или повече отбелязани точки. Гардът добави 11 борби и 11 асистенции при успеха на "Оклахома Сити тъндър" над "Бостън селтикс" като гост със 117:112.
Победата на "Оклахома" оформи и своеобразен рекорд - всичките шест лидери в отделните дивизии "Торонто", "Кливланд", "Шарлот", "Оклахома", "Сан Антонио" и "Гордън Стейт" спечелиха мачовете си от програмата на Националната баскетболна асоциация.
Уестбрук пропусна в стрелбата си първите пет опита, но пък вкара последните седем точки в края на първото полувреме и обърна развоя на мача от три точки изоставане до четири преднина. В четвъртата част той наниза 18 точки, в това число осем при серията от 10:0 за техния тим, който пак трябваше да обръща - този път от 100:104 до 106:104.
Синът на легендата Арвидас Сабонис и новобранец в НБА Домантас Сабонис завърши мача с 20 точки за "Оклахома", както и Енес Кантер. За домакините от "Бостън", които са втори в Атлантическата дивизия със 17 победи и 13 загуби, Айзея Томас завърши с 34 точки и 10 асистенции.
"Голдън Стейт" записа 27-а победа в 31 мача от началото на годината, след като се наложи над "Детройт" със 119:113 като гост. "Уориърс" е на върха в цялата лига, а на Запад след него са "Сан Антонио" с 24-6 и "Оклахома" с 18-12.
Кевин Дюрант успя да завърши мача с 32 точки, а
Стеф Къри добави 25 точки и добави осем асистенции за финалистите от миналия сезон. Тобайъс Харис се отличи с 26 за "Детройт", който инкасира пета поредна победа.
"Кливланд", който води на Изток с 22 победи и шест загуби, се наложи у дома над "Бруклин" със 119:99. Леброн Джеймс отбеляза 19 точки, а Кевин Лав се отличи с 14 и 15 борби. Защитаващият титлата си "Кавалиърс" в нито един момент не постави победата си под съмнение, а в един момент от третата част дори водеха с 46 точки.


description: Посолството на САЩ в София пожела весели празници по нетрадиционен начин.

title: Снимка на деня: Коледа в американското посолство в София

maintext:
1/1 снимки в галерията Посолството на САЩ в България избра нетипичен начин да честити наближаващите коледни и новогодишни празници.
"Посолството на САЩ в София ви пожелава весели празници", написаха от дипломатическата мисия в страницата си във Фейсбук, където публикуваха тази снимка от двора на посолството.
[Фейсбук на Посолството на САЩ в София]


description: "Всички стопани, чиито птици са умъртвени заради заболяването Инфлуенца по птиците, ще бъдат обезщетени. В 30-дневен срок изплащахме обезщетенията за заразния нодуларен дерматит, по същия начин и стопаните на птиците ще бъдат компенсирани", обяви Десислава Танева.

title: Национален щаб ще контролира унищожаването на заразени с птичи грип животни

maintext:
Десислава Танева
Фотограф: Георги Кожухаров
Национален оперативен щаб за контрол и ликвидиране на заболяването птици грип (бел. авт. - инфлуенца по птиците) се създава между Министерство на земеделието и храните, Министерство на вътрешните работи и Държавната агенция за национална сигурност. Това се разбра след среща на министъра на земеделието и храните Десислава Танева с представители на институциите и птицевъдния бранш днес. Щабът ще провежда всекидневни заседания, на които ще бъдат набелязвани и превантивни мерки за областите, където не са констатирани огнища на болестта. Целта е да се провежда ефективен и навременен контрол при ликвидиране на заболяването, съобщиха от земеделското ведомство.
Всички стопани, чиито птици са умъртвени заради заболяването Инфлуенца по птиците, ще бъдат обезщетени. В 30-дневен срок изплащахме обезщетенията за заразния нодуларен дерматит, по същия начин и стопаните на птиците ще бъдат компенсирани", обяви Танева. До момента са унищожени над 9 хил. птици при констатираните десет огнища на Инфлуенца по птиците в страната. Засилен контрол и мерки ще има в област Пловдив.
МВР ще контролира забраната за придвижване на животни. Налагат се допълнителни ограничения в транспорта на фуражи и фуражни добавки в 3 и 10-километровата зона около констатираните огнища. Обезвреждането на умъртвени птици ще се извършва само чрез загробване или изгаряне на място, тъй като извозването до екарисаж крие риск от разпространение на вируса, допълниха от министерството.


title: Откъс от "Ние, удавниците" на Карстен Йенсен

maintext:
[Издалество]
На четвъртия ден прегледах провизиите ни. Имахме половин торба корени от таро и няколко килограма ориз. Не се страхувах, че ще гладуваме. Беше ми останал достатъчно разум, за да знам, че морето рано или късно отново ще ни даде достъп до богатствата си и някоя риба тон ще се озове на палубата ни. Проблемът беше водата. Не бяхме заредили достатъчно в лагуната. Запасите ни бяха на изчерпване. Пороят би разрешил проблема, но небето беше безмилостно синьо и с нищо не показваше, че смята да утоли жаждата ни. Трябваше да разделя водата на дажби и предварително се опасявах, че това ще предизвика бунт. Затова реших, че отсега нататък всички ще се храним заедно на палубата, за да видят канаките, че всички получаваме по равно вода. В рубриката "Четиво" публикуваме откъс от романа "Ние, удавниците" на датския писател и журналист Карстен Йенсен. Преводът е на Мария Змийчарова.На четвъртия ден прегледах провизиите ни. Имахме половин торба корени от таро и няколко килограма ориз. Не се страхувах, че ще гладуваме. Беше ми останал достатъчно разум, за да знам, че морето рано или късно отново ще ни даде достъп до богатствата си и някоя риба тон ще се озове на палубата ни. Проблемът беше водата. Не бяхме заредили достатъчно в лагуната. Запасите ни бяха на изчерпване. Пороят би разрешил проблема, но небето беше безмилостно синьо и с нищо не показваше, че смята да утоли жаждата ни. Трябваше да разделя водата на дажби и предварително се опасявах, че това ще предизвика бунт. Затова реших, че отсега нататък всички ще се храним заедно на палубата, за да видят канаките, че всички получаваме по равно вода.
Не бяхме равни и никога нямаше да бъдем. Това го налагаха и писаните, и неписаните закони на кораба. Но трябваше да сме равни в страданията си. Иначе никога нямаше да ги преодолеем. Все по-ясно осъзнавах, че за неопитен капитан като мен това затишие може да се окаже далеч по-тежко изпитание от всяка буря.
Всеки ден хвърляхме мрежите, но не вадехме нищо. Сякаш рибите избягваха кораба ни и аз виждах как на лицата на свикналите с морето канаки, прекарали целия си живот
в неговите води, изникват все нови и нови въпроси. Насред морето, а никаква риба, нито една дори!
Дали не бяхме прокълнати?
С всяко хранене раздавах по канче вода. Когато се наведох над последното буре, видях, че водата е почти на дъното и ще стигне най-много за още един ден. Единствената ни надежда беше пасатът отново да задуха, а заедно с вятъра да дойде и дъждът.
На седмия ден водата свърши. От хамака, на който в треска гореше раненият канак, се чу тихо стенание. Напуканите устни вече не намираха с какво да се наквасят. Той
въртеше очи, сякаш търсеше изход сред въжетата. После погледът му помръкна, но той продължи да стене тихо. Това беше единственият звук, който нарушаваше тишината на борда, едновременно признак на живот и предупреждение за съдбата, която ни очаква.
*
Беше в деня, след като свърши водата. Седяхме пред сварените в морска вода корени от таро, когато един от канаките посочи към хоризонта. Вдигнах поглед и видях облак. Той висеше ниско над водата и се движеше по някакъв странен начин, бързо, като парата, която се вдига от къкрещо гърне. Но за разлика от парата този облак не се вдигаше нагоре, а се пръскаше едновременно във всички посоки и ми заприлича на ятата скорци, които се събират есенно време за път над нивите около Марстал. Слънчевата светлина прозираше през облака, а той бавно приближаваше, въпреки че не беше излязъл вятър. Изглеждаше сякаш пулсира, като вихър, скрит във дълбините на гъста гора, който роши листата
След миг облакът увисна над нас и ми се стори, че наистина е есенна гора, която шумоли над главите ни, но после осъзнах, че това, което се издига и снишава около нас не са мъртви листа, а живи същества, които пърхат с прозирни пъстроцветни крилца. Обгръщаше ни безкраен рояк пеперуди.
Трябва да са били милиони. Явно някаква буря много далече от деспотичното безветрие, което ни беше приклещило, ги беше вдигнала от някой остров и отнесла далеч навътре в морето. Сега търсеха къде да кацнат и бяха попаднали на нашия белязан от смъртта кораб. Изтощени, те накацаха навсякъде, по такелажа, по неизброимите въжета на борда.
Наредиха се по увисналите платна, докато не ги покриха като пъстри гоблени. За няколко минути корабът напълно се изгуби в тази жива дишаща маса, която, уморена, беше потърсила покой на борда на "Пръски пяна".
Пеперудите кацаха и върху нас, сякаш не правеха разлика между мъртвото дърво, въжетата, платнищата и кожата ни. Оказа се, че страдат от същата жажда, която мъчи и
нас. Изпохапаха ни целите с малките си хоботчета в търсене на някоя капка влага по потната ни кожа. Не болеше като ужилване от пчела, нито щипеше като ухапване на муха. Но атаките им скоро доведоха до сърбеж и парене, които ни побъркваха. В момента, в който спирахме да се пазим, пеперудите ни налазваха, налитаха по върху влагата в устите ни, и трябваше да стискаме очи, за да не влизат вътре. Докато отворим уста, за да ги прогоним с бесен вик, те вече се бяха пъхнали между зъбите, кацаха по езика и гъделичкаха небцето с пърхащите си крилца.
Ослепели и давещи се, залитахме по палубата и размахвахме ръце. Сякаш пеперудите бяха видели в нас последния си шанс. Нищо не можеше да ги спре. Те се впускаха към
смъртта си без колебание. Разплесквахме ги по бузите, челата и веждите си. Мисля, че всички ние, обезумели, бяхме готови да скочим в морето, само и само да се отървем от тях, но и водата около кораба беше покрита с пеперуди. "Пръски пяна" приличаше на ковчег, положен насред обсипания с цветя под в някоя църква.
Поотворих едното си око, колкото да стигна до релинга, и видях един от събратята си по съдба и как лицето и черепа му, татуирани в синьо, са почти изцяло покрити с пеперуди. Забравих в каква опасност се намираме, и се оставих на гледката пред очите си – красиво заобленият син череп, по който бяха накацали лимоненожълти пеперуди, които леко потрепваха с полуразтворени крилца. И тъмните очи, които ме гледаха иззад пъстрите ципици.
За разлика от мен канакът изглеждаше съвсем спокоен. Може би просто се беше примирил със съдбата си, не знам. В следващия момент в лицето ме плисна каскада вода. Друг от канаките се беше сетил да изтегли вода в морето и сега заливаше и себе си, и останалите. Бързо последвахме примера му и едва така успяхме да се освободим от рояците пеперуди.
Но битката не беше свършила. Известно време пеперудите продължиха да правят опити да кацат по лицата ни и голите ни гърди в търсене на влага. После се отказаха. На
тръшкахме се изтощени на палубата, която беше покрита с лепкава килим от изпотъпкани и удавени пеперуди. Сякаш всичко живо на борда го очакваше една и съща съдба.
ѝ.


title: Центърът за бежанци "Темпелхоф" - берлинският инкубатор за проблеми

maintext:
Една от целите на центъра е да предостави поне елементарни условия за настаняване, за да няма бездомни имигранти по улиците.
От компанията, която управлява центъра, разказват, че заради лошо планиране хората там, както и в спортните зали, откъдето идват, са с минимално лично пространство, в помещенията постоянно е шумно, на някои места централното осветление не се гаси.
Много често хората са местени постоянно и не знаят къде ще спят следващата седмица. "Те са систематично прекършвани и, разбира се, от това ще последват социални проблеми. Като струпаш 3000 души на едно място, не можеш да ги интегрираш. Как да става това, като те нямат контакт с хората навън, как ще научат немски, как ще си намерят работа", пита един от мениджърите, цитиран от "Дойче веле".
Жилище извън центъра се намира трудно дори за берлинчани, а с добавянето на бюрократични процедури преместването на чужденците извън халетата и залите става още по-сложно, дори когато има собственици, желаещи да ги настанят. От компанията, която управлява центъра, разказват, че заради лошо планиране хората там, както и в спортните зали, откъдето идват, са с минимално лично пространство, в помещенията постоянно е шумно, на някои места централното осветление не се гаси.Жилище извън центъра се намира трудно дори за берлинчани, а с добавянето на бюрократични процедури преместването на чужденците извън халетата и залите става още по-сложно, дори когато има собственици, желаещи да ги настанят.
Специални части на германската полиция са претърсили в 4 часа сутринта хангари, в които са настанени бежанци, в изоставеното преди години централно летище на Берлин.Операцията е била свързана с трагедията от предната вечер, когато камион се заби в един от най-популярните столични коледни пазари. Загинаха 12 души и почти 50 са ранени, като се съобщава, че 29 от тях са в много тежко състояние.При обиска не са правени арести, а само са събирани доказателства. По неофициални данни извършителят е 23-годишен пакистанец, пристигнал вероятно през февруари и настанен или преминал през "Темпелхоф".Центърът за настаняване на имигранти в хангарите на берлинското летище "Темпелхоф", което вече не се използва, се превърна в най-големия бежански лагер на германската столица. През лятото в него имаше около 1200 души, като целта е той да бъде закрит през 2017 г. с рязкото намаляване на мигрантите заради затварянето на т.нар. балкански път. Но след това бе съобщено, че до края на годината тук ще бъдат временно настанени близо 2200 бежанци, за да се освободят спортните зали, където бяха подслонени.В най-тежкия момент от мигрантската криза се говореше, че в "Темпелхоф" може да бъдат настанени 7000 души, което щеше да го превърне в най-големия бежански лагер в континентална Европа. Мнозина са принудени да живеят в хангарите месеци наред в разделени от паравани секции с по 12 легла.Пристигащите би трябвало да прекарват тук не повече от 72 часа, докато ги регистрират, но извън хангарите вече се издигат фургони за временно настаняване.През миналата година в Берлин потърсиха убежище около 80 000 души, докато до ноември 2016 г. броят им намаля до 12 200. През ноември 2015г. всеки ден средно са пристигали по 554 кандидати за убежище, тази година броят им рязко се сви до 31 на ден.


title: Руски кораб с товар за МКС се разби след старта

maintext:
Двигателите се произвеждат във Воронеж, а системите за управление - в Харков.
Последната авария с "Прогрес" стана през 2015г., когато корабът, изстрелян от Байконур, престана да изпраща сигнали и в началото на май 2016г. изгоря над Тихия океан.
Буквално преди дни - на 28 ноември, вицепремиерът Дмитрий Рогозин, отговарящ за космическия отрасъл на Русия, обяви, че страната "се измъкна от таз иобвивка на поражения, обидни аварии и катастрофи".
Останки от руския товарен кораб "Прогрес МС-04" са паднали на територията на руската република Тува след неуспешен старт от Байконур, съобщиха местните медии, позовавайки се на органите на реда.На борда имаше 2 тона това, включително пресни плодове, с които екипажът на Международната космическа станция трябваше са посрещне Новата година.Инцидентът е станал скоро след старта, защото на 383-та секунда от полета "Прогрес" е спрял да изпраща телеметрични данни. Малко преди това от управлението на полета обявиха успешно отделяне на третата степен и излизане на кораба на временна орбита.Първите коментари са, че при неправилно отделяне на третата степен товарният кораб може да не е получил достатъчно скорост, за да се издигне на планираната околоземна орбита.


title: Комисията за оръжейни лицензи разглеждала по 20 молби на заседание

maintext:
Фотограф: Юлия Лазарова
Напливът за получаване на лиценз за търговия с оръжие е много голям особено през последните месеци. Междуведомственият съвет, който издава разрешенията, разглежда понякога по 20 молби на заседание. Това съобщи пред БНТ министърът на отбраната в оставка Николай Ненчев.Той беше помолен да коментира проверката, която прокуратурата започна на оръжейния завод "Аркус" в Лясковец след обвинения от Русия, че изнася оръжие за Сирия и публикации в "Труд" за същото. Проверката е дали компанията не нарушава лиценза си.По-рано днес външният министър в оставка Даниел Митов отрече България да нарушава международните споразумения. Колегата му Ненчев също увери, че всички износители минават много строга проверка на службите и последващ контрол. Голяма част от фирмите имат право да изнасят в трети страни, а тамошните служби трябва да следят дали то след това се реекспортира, каза Ненчев.Запитан дали вижда връзка между руската реакция и думите ден преди това на президента Росен Плевнелиев, че Русия опитва да подкопае ЕС отвътре , Ненчев каза, че това е странно, както и че българската прокуратура е реагирала веднага на това изявление.По думите му Плевнелиев не е казал нищо ново. "Почти няма заседание във формат НАТО, на което да не се обсъжда вмешателството на Русия под различна форма, включително и хибридни войни. Много колеги от Източна и Западна Европа са изразявали безпокойство", каза Ненчев. Той изрази лично мнение, че руската реакция възможно е резултат на нарушени икономически интереси и пазари.


title: 2016 - Време е България да разчита повече на себе си - няма на кого другиго

maintext:
Румен Радев, който спечели изборите за президент, е една от личностите на годината според Първан Симеонов от "Галъп".
Фотограф: Цветелина Белутова
Какви са важните събития през 2016 г., какво си струва да се запомни от нея, кои личности заслужават внимание - с такива въпроси "Дневник" се обърна към политолози и социолози. Четете техните мнения в традиционната ни рубрика "Годината" . Днес - мнението на политолога от "Галъп" Първан Симеонов.- Не изглеждат лошо икономическите показатели - дано не им навредим с този безсмислен политически смут. Добра новина е също, че изглеждаме сравнително крепко, на фона на целия западен свят, на фона на съседите, и на фона на случващото се в непосредствена близост.- Съвсем забравихме да говорим за реформи. Реформа значи да направиш така, че да не се наливат излишни пари, без да се подобрява услугата. Реформа значи да затегнеш колана сега, за да е добре за утрешното поколение. А никой не прави реформи, защото се губи рейтинг. Вкопчихме се в стабилността и в резултат продължава управлението ден за ден.- Румен Радев, Красимир Каракачанов, Веселин Марешки, Слави Трифонов, Корнелия Нинова.- До болка ясни са външните опасности. Но има една вътрешна, която трябва да се повтаря: популизмът. Хубавото е, че през 4 години влизат нови полулисти, а през 7 – 8 има голям популизъм – ето че и сега му е дошъл редът. Така че имаме опит, няма страшно.- Ще се опитам да кажа добра дума за всеки, за когото питате. Борисов стана нов, смири се, замисли се за мястото си в историята. Но и замени реформи със стабилност, както споменах. Това е проблем. Като нива на обществена подкрепа този кабинет не можеше да се сравнява с ентусиазма около предишния кабинет "Борисов". Но внесе стабилизация на фона на 2013 и 2014 г.- Нека мине малко време. Управлява в доста трудни времена. Може би и затова стигна най-високите нива на недоверие в президентската институция въобще. Но беше последователен във възгледите си.- Очевидно е един от най-влиятелните хора. В края на годината напипа болния нерв на обществото с обвиненията към министри.- И преди съм го казвал във вашата анкета: след 2013 г. нямаме право да се изненадваме от нищо.- Западният свят се промени пред очите ни. Удивително. Брюксел за броени седмици не е това, което беше. Вашингтон – също. Изгубиха са либералните табута, жалоните, за които се държахме. През 2017 г., с изборите в ключови европейски страни, може да стане страховито. Време е България да разчита повече на себе си - няма на кого другиго. Това е поуката.


title: "Ливърпул" измъкна победата в дербито с "Евертън" в 94-ата минута

maintext:
Това бе пето поредно равенство на "Гудисън парк" в градското дерби
Sadio Mane scored deep in injury time to secure three points for Liverpool.
Full-time: Everton 0 Liverpool 1
We won the derby.YNWA pic.twitter.com/NQCUhOh6um — Pastor G M Mhlanga (@geraldpatience) December 19, 2016
"Ливърпул" изигра поредния си драматичен мач под ръководството на Юрген Клоп и спечели драматично градското дерби с "Евертън", с което бе закрит 17-ия кръг на английското първенство.Червените спечелиха с 1:0 на "Гудисън парк", а единственото попадение в срещата вкара Садио Мане в четвъртата минута на добавеното време. Последните четири срещи на стадиона на "карамелите" бяха завършвали с равенства.След успеха си "Ливърпул" излезе втори в класирането с 37 точки, изпреварвайки с една "Манчестър сити", докато лидерът "Челси" има 43. "Евертън" пък остана на девета позиция с 23 точки.Срещата започна с много активна игра на домакините, които тормозеха противниковата защита по десния фланг, Шеймъс Коулмън, който често търсеше да комбинира с Ромелу Лукаку, който бе на върха на атаката на своя тим.От своя страна "Ливърпул" не успя да сътвори нищо съществено в офанзивен план до средата на първата част.В 37-ата минута играчите на Юрген Клоп все пак стигнаха до добро положение, но Дивок Ориги не се възползва от хубаво центриране на Натаниел Клайн и стреля над вратата. В 43-ата минута Фунес Мори скочи най-високо в наказателното поле на гостите след центриране от корнер, но прати топката в аут.Втората част започна с принудителна смяна в тима на домакините, след като получилият контузия Джеймс Макарти не успя да продължи и бе заменен от Гарет Бари."Ливърпул" заигра доста по-активно след почивката и се настани трайно в половината на своя съперник. Това доведе до няколко разбърквания пред вратата на Маартен Стекеленбург. В 57-ата минута Садио Мане пък беше изведен на скорост и с последни сили успя да отправи изстрел, но не уцели очертанията на вратата.В тази ситуация сенегалецът се сблъска със стража на "Евертън", който получи медицинска помощ и се завърна в игра, но продължи да изпитва болка и малко по-късно бе заменен от Жоел Роблес.Натискът на "Ливърпул" се усилваше, но гол така и не падаше. Роберто Фирмино опита атрактивен ножичен удар, но остана далеч от успеха, а в 80-ата минута пред бразилеца се откри още една добра възможност, но Роблес се намеси умело и запази мрежата си суха.Клоп направи първите си смени чак в 82-ата минута, когато на мястото на Ориги и Адам Лалана в игра се появиха Даниел Стъридж и Емре Джан, но и тяхното включване не водеше до така търсения гол.Той в крайна сметка падна в четвъртата минута на добавеното време, когато Фирмино отправи хубав изстрел по земя от границата на наказателното поле. Топката срещна дясната греда, но Мане беше на точното място в точния момент и без проблеми добави в опразнената врата.


title: Фотогалерия: Бай Джип, национализмът храни добре и още комикси от седмицата

maintext:
1/10 снимки в галерията "Дневник" представя традиционната си класация на най-находчивите комикси за изминалата седмица, които редакцията подбра сред читателските попадения с най-много препоръчвания. Спревката е направена в 22 часа на 4 декември.
Препоръчвания: 31
Фотограф: chicago514


title: Бюджетът за 2017 г. бе приет в предложения вид без особена съпротива

maintext:
Фотограф: Юлия Лазарова
В условията на политическо безвремие бюджетът за 2017 г. бе приет без характерните за това много разгорещени дебати до късно вечерта. След загубата на изборите за президент, отчетена от ГЕРБ, и подадена оставка на кабинета първоначално партията имаше намерение да оттегли внесения проект за бюджет, но впоследствие се отказа от това.На фона на пълна неяснота дали в крайна сметка ще може да се състави ново правителство в рамките на този парламент не получи подкрепа предложението на Патриотичния фронт минималната пенсия да нарасне до 300 лв. догодина, с процедурни хватки се отхвърли предложеното от БСП вдигане на парите за БАН и Софийския университет, субсидията за политическите партии остана на сегашното си равнище без таван за общата сума за партия, общините получиха с 200 млн. лв. повече, бюджетът на НСО не бе намален.- Пенсиите се вдигат както беше предвидено по график - за минимална пенсия от 161.38 лв от 1 януари до 30 юни и 165.25 лева от 1 юли до края на годината. Останалите пенсии ще се индексират с 2.4% от 1 юли.- Осигурителните вноски се повишават за всички с 1 процентен пункт.- Минималната работна заплата се повишава до 460 лв.- Здравната каса ще може да похарчи с 248 млн. лв. повече от 2016 г. за лечение. Общините получават с 200 млн. лв. повече , но се отхвърли предложението на Реформаторите, подкрепено от БСП, да се дадат още 10 млн. лв., които да отидат за ремонт на пътища.- Първоначалното предложение на Министерството на финансите да не се поема нов дълг в крайна сметка се преформулира в поемането на до 1.2 млрд. лв., като общо дългът през 2017 г. не трябва да надхвърля 23.9 млрд. лв.- Беше приета схемата, предложена от ГЕРБ предизборно, за помощите за семейства, които имат деца с увреждания . Сумите зависят от степента на увреждане, като те ще се предлагат, докато детето завърши средно образование.- Социалните помощи за отглеждане на деца, както и еднократната помощ при раждане остават на сегашното си равнище.- От 1 януари ще бъдат увеличени заплатите на учителите - с 8 на сто на всички преподаватели и с 10% на младите учители.- Партийната субсидия остава 11 лева на получен глас, като не се прие предложението да има лимит от 1.6 млн. лв. като обща сума за една партия.- От 1 януари 2017 година минималният размер на основната заплата за най-ниската длъжност, предвидена в Закона за държавния служител, ще е 460 лева.- Депутатите утвърдиха общата годишна квота за предоставяне на ваучери за храна по Закона за корпоративното подоходно облагане в размер на 280 млн. лева (при 240 млн. лв. за 2016 г.).Въпреки непрекъснатото преизпълнение на заложените приходи през тази година и през следващата не се предвижда бюджетът да е балансиран. Вместо това се очаква отново да е с дефицит - от 1.4% от прогнозния брутен вътрешен продукт. Това се случва, защото освен по-доброто изпълнение на приходите сега е налице и значително изоставане в разходите по европейските фондове, е обяснението на финансовия министър Владислав Горанов Общо предвидените приходи са 35.4 млрд. лв., или със 7.41% повече от заложеното в Закона за бюджета за 2016 г. Съответно заложените разходи са 36.7 млрд. лв., или с 5.6 % ръст спрямо текущата година.Най-голям ръст на бюджета за 2017 г. има при Министерството на регионалното развитие и благоустройството - с 22.6%, Министерството на транспорта - с 20.3%, МВР - 9.56%.


description: Днес Йълдъръм обяви на церемонията, че новото гигантско летище на Истанбул ще отвори врати на 26 февруари 2018г. Това е 64-ят прожден ден на Ердоган

title: Снимка на деня: "Ние имаме Ердоган, те си нямат"

maintext:
"
"Евразия" е само за леки коли и микробуси и ще е най-бързата връзка между двата континента. До края на януари 2017г. той ще работи от 7 до 21 часа, а след това - денонощно.
Фактът, че плакатът е написан на английски, говори, че е предназначен за послание към чуждестранна аудитория през фоторепортерите и телевизионните оператори, събрали се за откриването на един от поредните големи инфраструктурни проекти на страната.
Днес Йълдъръм обяви на церемонията, че новото гигантско летище на Истанбул ще отвори врати на 26 февруари 2018г.
Ние имаме Ердоган, те си нямат" - това бе един от плакатите, с които поддръжници на управляващите в Турция приветстваха президента Реджеп Тайип Ердоган и премиера Бинали Йълдъръм при откриването на втория мост под Босфора.Това е 64-ят прожден ден на Ердоган.За първия етап от строителството са предвидени 6 млрд. евро и те трябва да осигурят възможност да бъдат посрещани и обработвани 90 милиона пасажери.Проектният максимален капацитет е 150 милиона пътници годишно от около 2000 самолета, които ще кацат и излитат всеки ден.


title: "Фейсбук" започва борба с фалшивите новини

maintext:
Фотограф: В© Dado Ruvic / Reuters
"Фейсбук" (Facebook) ще въведе инструменти, с които да се предотврати разпространението на фалшиви новини в най-голямата социална мрежа в света, съобщи агенция "Ройтерс".Компанията обяви, че ще направи по-лесно за потребителите да сигнализират, когато видят в новинарския си поток статия, съдържаща невярна информация.Освен това "Фейсбук" ще работи с външни партньори като сайтовете за проверяване на факти Snopes, PolitiFact и FactCheck, ABC News и "Асошиейтед прес", които да установяват достоверността на споделяните в платформата новинарски материали.Когато някоя от тези организации определи дадена статия за измама, тя няма да бъде сваляна от социалната мрежа, но ще излиза по-надолу в секцията "Новини" и потребителите ще я виждат с обозначение "оспорена" (disputed) Всеки ще може да кликне на линка, за да разбере какво не ѝ е наред и ще получи второ предупреждение, че съдържанието е невярно , ако все пак реши да сподели статията с приятелите си."Фейсбук" понесе напоследък много критики, че не прави достатъчно да предотврати разпространението на фалшиви новини , особено по време на предизборната кампания в САЩ.През последните три месеца преди президентските избори на 8 ноември споделянето и коментирането на лъжливо съдържание в социалната мрежа надхвърли потребителската активност по отношение на споделяните от традиционни медии новини, посочва анализ на сайта "Бъзфийд", цитиран от ДПА.Една от най-споделяните фалшиви новини бе, че папа Франциск е подкрепил кандидата на републиканците Доналд Тръмп. Друга статия с невярно съдържание разказваше за престъпна мрежа за трафик на деца с цел сексуална експлоатация, ръководена от мазето на пицария във Вашингтон с подкрепата на кандидатката за президент на демократите Хилъри Клинтън ./ БТА


description: Храмът, построен в края на 19-и век, пострада при изкопни дейности през 2012 г. за построяване на подземен паркинг в центъра на града.

title: Катедралният храм на Бургас отново отвори врати за богослужение

maintext:
Църквата "Св. св. Кирил и Методий"
Фотограф: Георги Пауновски
Богослужението за Никулден в храма днес
[Община Бургас]
[Община Бургас]
Катедралният храм на Бургас - църквата "Св. св. Кирил и Методий", отвори отново врати за богослужения, след като в продължение на четири години беше недостъпен за посетители заради ремонт. В него беше отслужена тържествената литургия за днешния Никулден, който е празник на града.Храмът, построен в края на 19-и век и тачен като най-старата и обичана църква в Бургас, пострада при изкопни дейности през 2012 г. за построяване на подземен паркинг в центъра на града. Впоследствие беше затворен заради опасността да рухне, а богослужението беше изнесено в помещения в близост до църквата и дори в палатки.Сградата е укрепена външно и вътрешно на няколко нива - от кота нула до покрива, съобщиха от общината в Бургас. Оттам уточняват, че след реконструкцията основите стигат до 12 метра под земята, осигурявайки стабилност на постройката. Предстои да бъдат възстановени изцяло стенописите и витражите на църквата, като се очаква по-голямата част от работата по интериора да е приключена за храмовия празник - 11 май, догодина.Църквата "Св. св. Кирил и Методий", вдигната на мястото на по-стар молитвен дом, е построена като трикорабна базилика и има впечатляваща пищна фасада и красив купол. Цялата сграда е иззидана от зелен айтоски камък, тухли и мрамор. Катедралният храм е издигнат върху 516 кв.м, като дължината му е 32 м, а ширината 21 м. Впечатляващият с дърворезбата си иконостас е изработен през 1930 г. от майстора-дърводелец и иконописец Крум Кошаревски. В храма се пазят две икони, за които се вярва, че са чудодейни - на светите братя Кирил и Методий и на Богородица


title: Янсруд спечели третата си победа за месеца в Санта Катерина

maintext:
Норвежецът е непобедим този декември
Киетил Янсруд спечели супергигантския слалом в италианския зимен център Санта Катерина за Световната купа по ски-алпийски дисциплини.Норвежецът финишира първи по 1745-метровото трасе с време 1:30.88 минутr. Това е трета победа в тази дисциплина за Янсруд от три старта през този месец.Втори остана австриецът Ханес Райхелт с 1:31.48, а трети е италианецът Доминик Парис с 1:31.53. Лидерът в генералното класиране Марсел Хиршер остана извън зоната на точките, като завърши едва 47-и.Австриецът все пак продължава да води с 633 точки, а с днешния си успех Янсруд излезе втори с 482 точки. Трети е Хенрик Кристоферсен (Норвегия) с 382 точки.


title: "Манчестър юнайтед" изпусна трите точки и срещу "Евертън"

maintext:
Попадение на Ибрахимович стигна само за точка на "червените дяволи"
"Манчестър юнайтед" направи поредната си грешна стъпка в първенството, след като изпусна победата при гостуването си на "Евертън".Двата тима завършиха 1:1, след като Златан Ибрахимович изведе "червените дяволи" напред в края на първото полувреме, но "карамелите" откраднаха точката с гол на Лейтън Бейнс от дузпа в заключителните минути.Играчите на Жозе Моуриньо имат само една победа в последните си осем шампионатни двубоя и имат 21 точки, с които заемат шестото място в класирането, на шест точки от "Тотнъм". "Евертън" пък е осми с 20 точки, колкото има и седмият "Уест Бромич".И двата отбора подходиха предпазливо към двубоя и през първата част голови положения на практика липсваха. При първия точен удар в очертанията на една от двете врати падна и първото попадение в мача.Три минути преди почивката Антони Марсиал прати дълго подаване към Ибрахимович, а вратарят на домакините Мартин Стекеленбург излезе неразчетено напред. Нападателят го прехвърли технично, а топката първо се удари в гредата и след това премина гол линията.Втората част бе далеч по-динамична, като "червените дяволи" доминираха, но пропуски направиха Ибрахимович и Хенрик Мхитарян, а удар на Андер Ерера срещна левия стълб. "Евертън" също направи няколко добри атаки, но те не доведоха до нищо.В 85-ата минута Моуриньо пусна в игра Маруан Фелайни на мястото на Хенрик Мхитарян и това се оказа повратен момент в срещата. Само три минути по-късно белгиецът направи нарушение в наказателното поле и съдията Майкъл Оливър не се поколеба да посочи бялата точка. Зад топката застана Лейтън Бейнс и не сбърка.В добавеното време "карамелите" можеха да стигнат дори до победата, но Давид де Хеа се намеси блестящо след удар на Бейнс от непосредствена близост.


description: За да бъде задължен общинският съвет да се произнесе на сесия по предложението за референдум, са необходими подписи на 10% от имащите право на глас жители на район "Младост". На изборите за президент и за кмет през ноември това бяха 90 хил. души.

title: Инициативен комитет иска да спре застрояването в "Младост" с референдум

maintext:
Протест на граждани пред Столична община срещу строежите в "Младост" от края на ноември
Фотограф: Юлия Лазарова
Близо 15 хил. подписа на граждани от "Младост" с искане за местен референдум внесоха представители на инициативен комитет "За зелен Младост" днес до Столичния общински съвет. Инициаторите на допитването искат промяна на общия и подробния устройствен план на района и временен мораториум върху строителството до приключването й.
Събирането на 14 400 подписа е отнело на организаторите от инициативен комитет "За зелен Младост" около три месеца, като е започнало на 13 септември. На събирането на 90 процента от тях е присъствала новиата кметица на "Младост" Десислава Иванчева, която е и председател на инициативния комитет, обясниха вносителите.
За да бъде задължен общинският съвет да се произнесе на сесия по предложението за референдум, са необходими подписите на 10% от имащите право на глас жители на район "Младост". На изборите за президент и за кмет през ноември това бяха близо 90 хил. души.
След приемането на подписите от общинския съвет те трябва да бъдат изпратени в дирекция "Гражданска регистрация и административно обслужване", където да бъдат проверени, обясни Орлин Иванов, председател на комисията по местно самоуправление и нормативна уредба.
Два ще бъдат въпросите в евентуалния местен референдум. Първият предлага промяна на общия устройствен план на София, отнасящ се до "Младост", и частична промяна на подробния устройствен план на района. Вторият въпрос предлага на гражданите да решат дали да бъде наложено временно спиране на строителството в района до приключването на промените.Явно в този случай според броя на подписите е изпълнено това изискване.Според Закона за участие на гражданите в държавната власт и местното управление общинският съвет може да редактира въпросите, без да променя смисъла, както и да ги отмени поради незаконосъобразност. Съветниците могат и да откажат предложението за референдум, като посочат мотивите за това. Единствените случаи, в които общинският съвет не може да откаже провеждането на допитване до гражданите, е ако допитването се предлага от съответния кмет.След проверката, ако се установи, че е събран необходимият брой подписи, председателят на общинския съвет трябва да уведоми съветниците в 3-дневен срок и да насрочи заседание за гласуване на предложението в едномесечен срок. На това заседание Общинският съвет може да отхвърли или да приеме предложението за организиране на референдум."Провеждането на такъв референдум по никакъв начин не означава, че ние искаме да спрем цялото строителство в "Младост". Означава, че искаме да се преразгледат устройствените планове и хората да имат реално думата какво приемат и какво не приемат да се случва в техния квартал", каза пред журналисти общинският съветник Войслав Тодоров (коалиция "Сердика" - АБВ, Български социалдемократи, "Нормална държава"). Тодоров е част от инициативния комитет "За зелен Младост", като е един от инициаторите на протестите срещу строежите в района.


description: Втората част от доклада на WADA ще бъде публикувана в петък.

title: МОК остави санкциите срещу Русия до следващо нареждане

maintext: Санкциите срещу Русия след допинг скандала бяха удължени до следващо решение на Международния олимпийски комитет (МОК).Мерките бяха наложени в средата на юли като следствие от разкритията в първата част на доклада на Световната антидопингова агенция (WADA). В него се твърди, че са открити доказателства за държавна политика за системна употреба и прикриване на допинг.Втората част от доклада ще бъде публикувана в петък.Като следствие от разкритията на руските състезатели в леката атлетика и вдигането на тежести беше забранено да участват в олимпийските игри в Рио де Жанейро. Така Русия беше представена от 271 спортисти вместо от първоначално предвидените 389.Наскоро п Руската антидопингова агенция . Тя прекрати състезателната си кариера, след като не беше допусната за участие в Рио 2016.


description: За 15-а поредна година бяха раздадени наградите в конкурса "Сграда на годината". В надпреварата се включиха 69 сгради, разпределени в над 10 различни категории.

title: Фотогалерия: И "Сграда на годината" е...

maintext:
1/9 снимки в галерията За 15-а поредна година бяха раздадени наградите в конкурса "Сграда на годината". В надпреварата се включиха 69 сгради, разпределени в над 10 различни категории, съобщиха от Министерството на регионалното развитие и благоустройството. Журито присъди първа награда в категорията "Жилищни комплекси" на "Акварел Резиденс" във Варна. Комплексът от затворен тип се намира в кв. "Бриз" и покрива съвременните изисквания за "зелена сграда" – енергоефективност, влагане на естествени материали, създаване на нови зелени площи.
Фотограф: www.intelday.com


description: Германия ще стане 16-а от 28 държави в ЕС с тол-система и очакванията са тя да носи допълнителни 500 милиона евро всяка година.

title: В края на 2017 г. в Германия може да има тол-система за всички

maintext:
- съгласно предложената промяна всички водачи ще плащат за правото да използват федералните магистрали
- германските шофьори ще получават в края на годината част от сумата под формата на облекчаване на данъците
- тол-таксата ще може да се плаща за периоди от 10 дни, 2 месеца и една година
- размерът ѝ ще е различен според размера на автомобила и вредните емисии на двигателя му
- с одобрените от ЕС промени се създават 5 категории за автомобили, а не три, както бе досега
- цената на таксите за кратко ползване - тези, които чужденците използват най-често - ще е пропорционална на тази, която се плаща за цяла година. ( не повече от съотношение 1:7.3)
- така 10-дневен стикер ще струва между 2.50 (за "зелените" автомобили) и 20 евро, докато годишното разрешително стига до 130 евро. Първоначалната идея на германците бе винетката да струва поне 5 евро.
Еврокомисията припомня, че в предишния си вариант планът предвиждаше германците да получават обратно цялата сума, която се платили за тол-такси. В новия си вид облекчението се използва при изчисляване на годишния данък за колата. Освен това е въведен бонус за собствениците на екологични автомобили, които ще ползват по-голямо намаление на данъка за колата си.
Берлин отстъпи, след като на 29 септември еврокомисията заяви, че ще блокира проекта през Съда на Европейския съюз, защото създава "де факто изключение" за германци. Сега Европейската комисия обяви, че замразява тази процедура и формално ще я прекрати, когато в Германия бъде одобрена и представена ревизираната версия. Това ще стане с поправки в Закона за инфраструктурата (PkW Maut) и Закона за данъка върху превозните средства (KfZ Steuer)
След две поправки и допълнения планът вече "не е дискриминиращ" и "напълно отговаря на европейския закон", съобщи Европейската комисия в петък. Така съответните законови мерки в Германия могат да продължат напред.Министърът на транспорта каза, че едва ли системата ще бъде въведена преди редовните парламентарни избори, очаквани за средата на септември 2017 г.Германия ще стане 16-та от 28 държави в ЕС с тол-система и очакванията са тя да носи допълнителни 500 милиона евро всяка година.


description: Една традиция в Северна Европа е на път да се промени заради обвинения в расизъм.

title: Фотогалерия: Пристигането на свети Никола и краят на Черния Пит

maintext:
1/12 снимки в галерията Хиляди хора се събраха на централния площад в Брюксел, за да видят пристигането на свети Никола - предколедна традиция в Белгия и Нидерландия и в други части от Северна Европа.
Всяка година в началото на декември в двете страни се провеждат традиционни паради по посрещането на светеца, чието пристигане в столиците е особено живописно. В Амстердам той идва с кораб и плува с лодка из каналите, а в Брюксел повежда парад по улиците на стария град, като по целия път раздава бонбони и шоколади.


description: През 2016 г. тероризмът за пореден път беше основна тема в живота на много хора. Въпреки това, редица събития показаха колко цветен може да бъде светът около нас.

title: Фотогалерия: Различните снимки на 2016

maintext:
1/20 снимки в галерията И през 2016 г. много събития останаха на заден план заради разрастващия се проблем с тероризма. Снимките обаче запечатват и други моменти от годината. А за тези 12 месеца станахме свидетели на много странни, провокативни и шарени истории и събития, отразени и във фотоси. "Дневник" ви предлага селекция на фотоекипа.
В Китай култът към личността към първия ръководител на комунистическата партия Мао Дзедун е пословичен. В китайската провинци Хънан започна мащабния строеж на поредния паметник на бившия лидер на страната. Проектът е впечатляващ и се очаква да бъде завършен догодина.


title: "Атлетико" стигна с лекота осминафиналите за Купата на краля

maintext:
Фернандо Торес вкара един от четирите гола за успеха на "Атлетико"
"Атлетико" (Мадрид) се класира без проблеми за осминафиналите на Купата на краля. Десеткратният носител на трофея победи третодивизионния "Гихуело" с 4:1 и продължава в следващия кръг с общ резултат от двата мача 10:1.Диего Симеоне даде почивка на голяма част от своите титуляри, но това не попречи на възпитаниците му да постигнат още един убедителен успех."Атлетико" се забавляваше на "Висенте Калдерон" и взе аванс от четири гола още до почивката. Нико Гаетан откри резултата в 17-ата минута. Toй беше намерен в наказателното поле от Томас Партей и не остави шансове на противниковия вратар с мощен фалцов изстрел в горния далечен ъгъл.Пет минути по-късно домакините удвоиха аванса си. Фернандо Торес изведе Гаетан зад защитата с технично прехвърлящо подаване. Последва удар с глава на аржентинеца, който се отби в напречната греда. Анхел Корея обаче стигна пръв до топката и направи добавка.В 27-ата минута Корея изведе Хуанфран зад защитата и десният бек се възползва от възможността със силен изстрел под гредата в близкия ъгъл.Десет минути по-късно "Гихуело" остана в намален състав, след като Раул Руис получи втори жълт картон за оспорване на съдийско решение.В последната минута на първата част Торес направи 4:0. Той се разписа отблизо след поредица карамболи в наказателното поле на гостите.През второто полувреме играчите на "Атлетико" намалиха оборотите и позволиха на Пино Лопес да намали резултата след удар с глава в 79-ата минута.Тази вечер мястото си в осминафиналите подпечатаха още три отбора от Примера дивисион - "Виляреал", "Реал сосиедад" и "Лас Палмас". Изненадата поднесе втородивизонния "Кордоба", който елиминира "Малага" след победа с 4:3 като гост и общ резултат 6:3. "Реал" (Мадрид) изигра своя реванш срещу "Културал Леонеса" още на 30 ноември заради участието си в световното клубно първенство , а в сряда и четвъртък ще бъдат определени останалите десет осминафиналисти.


title: Боб Дилън към Нобеловия комитет: Не съм се питал дали правя литература, благодаря, че го изяснихте

maintext: Лауреатът на тазгодишната Нобелова награда за литература поетът и музикант Боб Дилън се обърна с писмо до Нобеловия комитет, който вчера връчи годишните си награди.Дилън не присъства на церемонията , а от негово име я получи певицата Пати Смит. Словото му пък беше прочетено на официалната вечеря на комитета от посланика на САЩ в Норвегия Азита Раджи, събщи Би Би Си."Ако някой ми беше казал, че има и най-малката вероятност да спечеля Нобелова награда, щях да си помисля, че шансовете за това са толкова големи, колкото и да съм на Луната", пише Дилън, който изненада света веднъж с това, че беше обявен за лауреат, втори път - като се забави да приеме наградата, а след това не се яви и на церемонията по награждаването.Певецът неочаквано получи Нобеловата награда за литература този октомври за текстовете си, които според академията "създават нов поетичен изказ в американската песенна традиция"."Никога не съм отделял времето да се запитам "Моите песни литература ли са?". Така че благодаря на Шведската академия за това, че отдели време, за да отговори на този въпрос, и в същото време, че даде толкова прекрасен отговор", написа Дилън. .Той дава пример с Шекспир, който най-вероятно се е смятал за драматург, а не за писател. "Когато е писал "Хамлет", съм сигурен, че си е мислел за много различни неща: "Кои са правилните актьори за тези роли?", "Каква трябва да е сценографията?", "Наистина ли искам да ситуирам това в Дания?"..."Има ли финансиране?", "Има ли достатъчно добри места за моите покровители?", Откъде ще намеря човешки череп?". Бих се обзаложил, че последната му мисъл е била "Това литература ли е?", коментира Нобеловият лауреат.Подобно на Шекспир в ежедневието си Дилън също често си задава въпроси около всекидневните проблеми - "Кои са най-добрите музиканти за тази песен?", "В правилното студио ли записвам?", "Тази песен в правилната тоналност ли е?". Някои неща никога не се променят, дори за 400 години, обобщава той.Дилън споделя, че най-голямата му мечта е била песните му да бъдат пускани по радиото. "Да имаш албуми и да чуваш песните си по радиото означава, че те достигат по-голяма аудитория и това може да ти позволи да правиш това, което си тръгнал да правиш", казва музикантът и добавя, че понякога да свириш пред 50 хил. души е по-трудно отколкото пред 50.Би Би Си информира, че певицата Пати Смит е изпяла пред гостите на тържеството песента "A Hard Rain's A-Gonna Fall", с която през 1962 г. Дилън получава известност. Тя обаче така се развълнувала, че забравила текста.


title: Мощно избуяха клиентелните мрежи на ГЕРБ в управлението на всички нива

maintext:
Когато ГЕРБ обяви кандидат-президентската си двойка. На снимката - Цецка Цачева, Цветан Цветанов, Пламен Манушев, Бойко Борисов
Фотограф: Юлия Лазарова
Каква е добрата новина на годината?
-
Икономическото оживление е видимо, а катастрофичните сценарии – включително за нова бежанска вълна, този път през България, не се сбъднаха.
Коя е лошата новина?
- Откъде да започнем? За пореден път едно правителство изхабява кредита си на доверие в
средата на мандата, предизвиквайки опасна вълна на нестабилност в страната. Водещата партия от управляващата коалиция – ГЕРБ – първо отказа да издигне общ кандидат за президент заедно със своите коалиционни партньори, а след това забави своята кандидатура до възможния край и обяви кандидатура, която дори привържениците на ГЕРБ не припознаха като подходяща.
За президент бе избран човек без никакъв политически опит, пряко зависим от издигналата кандидатурата му БСП (под маската на "инициативен комитет"). На "Позитано" още от сега злоупотребяват открито арогантно с неговата зависимост – водят го по пленуми, "съветват" го публично
Лекомислената самоувереност на върха на ГЕРБ, че никой тях не може да ги победи докара страната опасно близо до прага на ново пряко управление на мафията – начело с червената партия, причинила пет политически и обществени катастрофи в България през последния четвърт век – през 1990, 1996-7, 2009 и 2014 г. В коалиция – разбира се – със знаковата партия на грабежа, ДПС.
Много усиля трябва да положим през следващите месеци, за да не катастрофираме отново под подобно лидерство за шести път.
Личност/ личности на годината?
- Румен Радев е личността на годината, успяла – независимо по какви причини – да убеди 60 на сто от гласувалите българи, че ще бъде по-подходящия кандидат за президент. Желая му искрено да не ги разочарова! Много малка част от тези хора са привърженици на "Позитано". Ако Радев не осмисли и не реализира своята независимост като представител на цялата нация – сривът от висотата на този успех би бил много унизителен и безпрецедентен в най-новата българска история.
Личност на годината е и Корнелия Нинова – зрелищният нок-аут, който тя нанесе на една от най-одиозните фигури в българския политически живот – Георги Първанов – заслужено я поставя в позиция на победител. Също и селекцията на Радев за кандидат – за която обаче заслугата далеч не е само нейна.
Откъде идват заплахите за страната?
- Откъде ли не идват В епохата на глобалния либерален консенсус – през 90-те години и първите години на новия век – България успешно реализира основната си стратегическа цел: да бъде част от Европа и евроатлантическия свят. За тази цел са се борили и дали живота си най-достойните българи от времето на Възраждането насам. Днес България трябва да отстоява и удържа тази своя позиция в една нова епоха на геополитическо съперничество, в която властват силата и арогантността, а не принципите и ценностите, които наследихме от Просвещението.
България трябва да удържа на вълните на нестабилност, идващи от фрагментирания Близък изток, носещи заплахите от терор, бежански вълни и нестабилност на ключови страни в българското съседство.
България трябва да оцелява в контекста на нарастващия натиск от страна на Русия върху Източна Европа, която Москва отново припознава като естествена своя "сфера на влияние".
За да реализира своите цели за геополитическо преструктуриране на европейския Изток, Русия целенасочено де-стабилизира цяла Европа – в услуга на центробежните сили на Стария континент. България трябва да дава своя системен принос за стабилизиране на ЕС на обновена идейна и ценностна основа – отвъд илюзиите на пацифизма и левия либерализъм, за утвърждаване на една силна Европа, способна да се защити.
Оценката Ви за втория кабинет на Борисов?
- Фрустрацията от управлението на този кабинет идва от наложилото се очакване той да бъде "реформистки". Да реформираш означава да мобилизираш сериозно гражданско – политическо мнозинство зад програма за ясно очертани и последователни промени в институциите, икономическата политика и баланса на властта и богатството в обществото. ГЕРБ никога не са имали подобен потенциал, дори подобна заявка.
Основният принос на ГЕРБ е фактът, че те управляват статуквото по-добре, отколкото тандема БСП-ДПС. ГЕРБ не посяга на основните реалности на властта и богатството в страната – затова не може да бъде припозната като анти-олигархична сила. Промените, които ГЕРБ може да направи – и то под натиск – са умерени и в рамките на статуквото (напр. – реформата в правосъдието).
Вторият кабинет на Борисов бе относително успешен в стопанското управление, особено силно – в оползотворяването почти на 100% на европейските фондове, в проектите за строителство на инфраструктура. С помощта на хора от най-близкия си екип Борисов претърпя еволюция от популистки лидер с ултимативна позиция, към балансьор и преразпределител на власт в коалицията и в политическата система като цяло.
Пренебрежими и неефективни се оказаха опитите – доколкото ги имаше - да се намали корупцията, да се модернизират публичните институции, да се ограничи олигархичният контрол върху икономиката и вземането на политически решения. Мощно избуяха клиентелните мрежи на партия ГЕРБ в управлението на всички нива – откъдето идва и гневът на огромен брой обикновени граждани.
За мен оценката е тази – по- добро управление на статуквото от това на БСП и ДПС. И липса на реформистка алтернатива – за съжаление – както вляво, така и вдясно.
Оценката Ви за президента Росен Плевнелиев?
- Плевнелиев влезе в президентската си роля с минимум политически опит и знания. Той беше се утвърдил като успешен регионален министър когато трябваше да поеме тези много по-големи и непознати за него отговорности на върха на държавата. Мандатът му бе много труден, белязан с поредица политически и международни кризи, които изискваха бързото му съзряване като държавник.
За съжаление, той не получи от своята партия ГЕРБ необходимата подкрепа в ключови за него изпитания – въпреки, че й остана лоялен до край. Той посрещна достойно бруталните и истерични нападки срещу себе си от страна на различни клонове на мафията и нейната медийна прислуга.
Цялостната ми оценка за мандата му е положителна. Той бързо израсна и се разви като държавник, преминавайки с достойнство през гореописаните предизвикателства и изпитания.
Недостатъци на неговото поведение като президент бяха прекалено мекият му характер, нежеланието – или неумението да "скръцне със зъби" тогава, когато помиярите на мафията поливаха с помия не само него, но и позицията на държавния глава – което е недопустимо.
Той зае категорична позиция срещу поведението на Кремъл в Украйна, срещу пропагандната война и хибридната стратегия за разпалване на конфликт – включително в българското общество, водени от Москва. В някои случаи оценките му можеха да бъдат по-нюансирани и балансирани. Но това бе трудно предвид факта, че Плевнелиев бе един от малцината говорители на евроатлантическата принадлежност на България сред политическия ни елит
Той приключва мандата си с достойнство и предизвиква съжаление, че не се кандидатира и не успя да го повтори – вече на основата на сериозния си натрупан държавнически опит.
Оценката Ви за главния прокурор?
- Преди време унгарски дипломат в София ми сподели интересно наблюдение. Той трябваше да посреща на официално посещение у нас главния прокурор на Унгария. Наложи му се да се обади в Будапеща – за информация кой е човекът, дори името му не знаеше. "Той е само един високопоставен чиновник – извинително каза дипломатът – той не е публично лице, за разлика от България"
Статутът на главния прокурор у нас е заложен в конституцията като отражение на тази мистична и зловеща роля на сталинистката прокуратура, която в условията на болшевишкия режим трябваше да облича в законоподобна форма произвола на КГБ върху обществото. През 1990 г. БСП заложи този статут на прокуратурата – "над мен – само Бог (Татарчев)" – като ключова гаранция срещу възможни репресии върху екс-комунистическата партия и нейните дейци у нас. В последствие този конституционен статут на прокуратурата изигра ключова роля за утвърждаването на посткомунистическата олигархия като монополен разпоредител с властта и богатството в обществото и държавата в условия на гарантирана безнаказаност.
Мисля, че Цацаров – след Татарчев и Филчев – добре изпълва тази роля, заложена още в началото на българския преход. В нея се съчетават двата необходими за целта компонента – излъчване на огромна власт, предизвикваща страх и безпрекословна служба в услуга на силните на деня. В този смисъл мандатът на Цацаров започна при Костинброд, продължи в ожесточена битка с реформаторите на съдебната система сред съдийското съсловие и в част от политическите среди, а последното знаково "постижение" на този тип прокуратура е пълното оневиняване на един знаков "герой" от подземния политически свят, когото партията му – ДПС – пробра обратно при себе си чист и невинен като сълза.
Какво ви изненада през 2016?
- Бързината, с която един цял световен порядък може да се срутва като картонена кула. Безпомощността, с която овластени национални и международни елити наблюдават разпада на своя свят и на своята власт. Неумението им да водят като се променят навреме – като ценности, идеи, политики.
Нахлуването на събития, които са напълно неочаквани и все пак – логичен резултат от продължителни процеси, развивали се пред очите ни.
Промени ли се нещо тази година и какво си струва да се запомним/да научим от 2016 г.?
- Може би трябва да запомним, че в епоха на драматична промяна две неща са много важни. Първо, да знаеш кой си и да съхраниш идентичността си – вярата си, убежденията си, ценността на направеното от теб. Второ, да имаш силата и гъвкавостта да се променяш – най-малкото за да оцелееш, а по-възможност – и да овладееш промяната и да успяваш да я насочиш в възможната желана посока.
Какви са важните събития през 2016 г., какво си струва да се запомни от нея, кои личности заслужават внимание - с такива въпроси "Дневник" се обърна към политолози и социолози. Четете техните мнения в специалната рубрика "Годината" . Мнението днес е на политолога Огнян Минчев.


description: Постигнато споразумение "умерените" бунтовници и цивилните да напуснат града, а изтеглянето им от източните квартали на Алепо ще започне тази нощ.

title: Затишие в Алепо след сделка за изтегляне на бунтовници и цивилни

maintext:
Алепо
Военните действия в Източен Алепо са прекратени, съобщи постоянният представител на Русия в ООН Виталий Чуркин, цитиран от световните агенции. Правителството си върна контрола над последните райони на града, които бунтовниците държаха, добави той.По-рано днес Виталий Чуркин съобщи, че е постигнато споразумение "умерените" бунтовници и цивилните да напуснат града, а изтеглянето им от източните квартали на Алепо ще започне тази нощ. Репортери, които се намират в сирийския град съобщават, че в последните часове там не е имало бомбардировки или сражения.Ако съобщението бъде потвърдено, това означава край на продължилите четири години жестоки сражения, отбелязва Би Би Си. Гардиън посочва, че споразумението е резултат от действията на турското разузнаване и руските военни.Превземането на източните части от града и поражението над бунтовниците там е голяма пропагандна победа за правителството на президента Башар Асад, което в момента контролира повечето големи населени места в Сирия. Алепо – някога най-населеният град и финансов център на Сирия, е най-голямата награда, пише Би Би Си. Според медиата овладяването на града е победа не само за Асад, но и за неговите поддръжници Иран и Русия.


description: "Не може човек да отсече и да каже, че това е причината", посочи обаче директорът на звеното за разследване на жп катастрофи към МТИТС.

title: Вътрешно разследване потвърди, че дерайлиралият в Хитрино влак се е движел с превишена скорост

maintext: Влакът, който дерайлира в Хитрино , се е движел с превишена скорост според данните от скоростомерната лента на локомотива. Това съобщи пред dariknews.bg директорът на специализираното звено за разследване на произшествия и инциденти в железопътния транспорт Бойчо Скробански.По-рано днес и прокуратурата съобщи, че основната версия, по която се работи, е движение със скорост над позволената. Скробански уточни, че все още не може да се каже дали превишената скорост е причина за произшествието."Всичко това е въпрос на изследване. Не може човек да отсече и да каже, че това е причината", посочи той."Вариантите могат да бъдат в най-различно естество, тъй като в самия процес участват освен подвижен състав още железопътна инфраструктура, сигнализация, контактна мрежа. Всичко това са части от елементите, свързани с експлоатацията на един влак", добави Скробански. Той посочи, че версиите за инцидента са много и предстои да бъдат потвърдени или отхвърлени, когато започнат реалните следствени действия на място."Все още се изчаква пожарната да преточи цистерните и ние да започнем да работим. Районът все още е под сериозен риск", поясни ръководителят на разследващото звено.


title: "Кливланд" и "Голдън стейт" записаха нови победи в НБА

maintext:
Шампионът "Кливланд" продължава да е лидер в конференцията си
Шампионът на НБА "Кливланд кавалиърс" записа петата си поредна победа в първенството, след като се наложи над "Мемфис гризлис" у дома със 103:86."Кавалерите" продължават да са еднолично начело на източната конференция с 18 победи и пет загуби след днешния си успех. "Мемфис" пък е на петото място на запад с баланс 17-9."Кливланд" започна мача силно и натрупа голяма разлика още в началото. До почивката шампионите си осигуриха 15 точки аванс, а през второто полувреме се задържаха напред и спечелиха убедително.Кевин Лав направи дабъл-дабъл от 25 точки и 12 борби за победителите, а Джей Ар Смит отбеляза 20. Звездата на тима Леброн Джеймс завърши с 19 точки, а към тях прибави шест асистенции и пет борби. За "Мемфис" Зак Рандълф вкара 16 точки, а с по 13 завършиха Трой Уилямс и Андрю Харисън.Лидерът в Западната конференция "Голдън стейт уориърс" също записа нов успех, след като победи "Ню Орлиънс пеликанс" със 113:109 като гост. Финалистите от миналия сезон остават с най-добър баланс в цялата лига и оглавяват класирането с 21 победи и четири загуби.Най-резултатен за успеха бе Стеф Къри с 30 точки, а Кевин Дюрант добави още 27. Звездата на вечерта обаче бе Дреймънд Грийн, който записа първия си "трипъл-дабъл" за сезона с 12 точки, 12 борби и 10 асистенции.


description: НА 26 декември ще бъде ограничено движението на камионите над 12 тона от 14 до 20 ч.

title: Промени в движението при Владая улесняват излизащите от София днес

maintext:
Фотограф: Цветелина Белутова
За улеснение на трафика днес
ще има две ленти край Владая за излизащите от София, съобщава агенция "Пътна инфраструктура" (АПИ). Временната организация на път I-1 (Е-79) ще е от км 278+910 до 282+038 и от пътен възел "Даскалово" до кръстовище "Драгичево", от кръстовището за Рударци до бензиностанция "Петрол".
На 26 декември (понеделник)
същия участък ще има две ленти в посока към София. По този начин пристигащите в столицата шофьори ще могат да пътуват по-удобно и безопасно, информира агенцията. Алтернативен маршрут на първокласния път през Владая е АМ "Люлин".
От 1
4 ч. до 20 ч. ще бъде ограничено движението на камионите над 12 тона по автомагистралите и най-натоваренитe пътища.
Ограничението е за автомагистралите; път I-1 Видин – Ботевград; път I-1 Благоевград – ГКПП "Кулата"; път I-4 п. в. "Коритна" – Велико Търново – Шумен; път I-5 Русе - Велико Търново; път I-8 ГКПП "Калотина" – ГКПП "Капитан Андреево"; път I-9 Дуранкулак – Варна - Бургас; път II-18 Околовръстен път София; път II-19 Симитли - Гоце Делчев; п ът II-86 Пловдив - Смолян; път II-99 Бургас - Царево.
Забраната не се отнася за МПС, превозващи бързоразвалящи се храни и товари на температурен режим, живи животни и опасни товари.
Поради продължаващите ремонтни дейности на тръбата за Варна на тунелите "Витиня" и "Ечемишка" на АМ "Хемус" преминаването през съоръженията се осъществява двупосочно в тръбата за София. Алтернативният маршрут на движение за избягване на ремонта в двата тунела е: от София за Варна е път I-1 - от пътния възел при 30-ти км на АМ "Хемус", Витинска река до обходен път на Ботевград, а след това по път II-17 до пътен възел "Ботевград" на АМ "Хемус" и обратно.
Всички граждани и транспортни фирми могат да получават информация за актуалната пътна обстановка от безплатното мобилно приложение LIMA, интернет страницата на АПИ – www.api.bg , lima.api.bg и по всяко време от денонощието на тел. 0700 130 20 в АПИ. В агенцията целогодишно при 24-часов режим работи Ситуационен център, който събира и обобщава данните за състоянието на републиканските пътища.
Карта с временната организация на движението по участъците от републиканската пътна мрежа в празничните дни през 2016 г. в приложения линк -
от 8 ч. до 14 ч.от 10 ч. до 20 ч.Целта е повишаване на безопасността при пътуване, увеличаване на пропускателната способност на пътната инфраструктура и спокойно пътуване за шофьорите на леки автомобили.Очаква се интензивно движение на входовете на София, по автомагистралите "Тракия", "Хемус" и "Струма" и път I-1 (Е-79) София - Кулата. Шофьорите трябва да тръгват на път с автомобили подготвени за зимни условия, да карат внимателно и със съобразена скорост, да не предприемат резки маневри и да спазват въведените ограничения, пътната сигнализация и указанията на "Пътна полиция", която следи и предприема необходимите действия за организацията на движението, предупреждават от пътната агенция.


title: Google отбелязва 340-ата годишнина от определянето на скоростта на светлината

maintext:
Най-голямата интернет търсачка - Гугъл, отбелязва със специален дудъл (анимирано лого) 340-ата годишнина от едно от най-значимите събития в науката - определянето на скоростта на светлината.
През 1676 година датският астроном Оле Рьомер доказва, че скоростта на светлината не е безкрайна, както се е смятало дотогава, като използва астрономическо измерване за първата количествена оценка на скоростта на светлината. При наблюдението на един от спътниците на Юпитер - Йо, Рьомер забелязва, че периодите на завъртането му около планетата са различни в зависимост от това дали Земята се приближава или отдалечава от съответната планета.
Разстоянието, изминато от светлината от съответния спътник до Земят,а е най-кратко, когато Земята е най-близко до планетата, и най-дълго, когато те са най-отдалечени. Разликата между тези две точки е равна на диаметъра на земната орбита около Слънцето. По този начин наблюдаваната промяна в периода на обикаляне на спътника е всъщност разликата във времето, необходимо на светлината да преодолее разликата в разстоянията.
Рьомер заключава, че на светлината е необходимо време, за да измине това разстояние, и го определя на 22 минути. По-късно нидерландският физик Кристиан Хюйгенс в трудовете си за светлината изчислява стойността на скоростта на светлината, основавайки се на тогавашните оценки на диаметъра на Земята.
През 1905 г. германският физик Алберт Айнщайн установява, че скоростта на светлината във вакуум е независима от движението или от отправната система и изследвайки последиците от този постулат, извежда Теорията на относителността.
Скоростта на светлината е физичната константа, която се означава с латинската буква с и играе важна роля в много области на физиката. Тя е част от прочутата формула за връзката между масата и енергията E = mc² , като в теорията на относителността c свързва времето и пространството. Стойността й, измерена през 1975 година, е равна на 299 792 458 m.s-1.
Светлината и всички други форми на електромагнитно излъчване винаги се разпространяват с тази скорост във вакуум, независимо от движението на инерциалната отправна система на наблюдателя.
Според новите научни открития Вселената се разширява със скорост, по-голяма от скоростта на светлината.


title: Кристиано Роналдо е заплашен от шест години затвор

maintext:
Португалецът е разследван за укриване на данъци
Звездата на "Реал" (Мадрид) Кристиано Роналдо може да лежи шест години в затвора, ако бъде осъден за данъчни измами.Това обяви генералният секретар на испанската данъчна служба Хосе Мария Мойнедо."Ако предполагаемото престъпление бъде потвърдено, то футболистът е заплашен с шест години затвор. Измамата изглежда е за повече от 160 милиона евро", коментира Мойнедо.Португалецът се озова в центъра на скандал, след като германският "Шпигел", испанският "Мундо" и още десет европейски вестника публикуваха данни от Football Leaks, които го уличават в укриването на 150 млн. долара чрез офшорки."Ние сме изправени пред утежнена ситуация, свързана с данъчна измама. Минималната присъда е две години затвор за всяка една, в която някой е укрил приходите си и е заобиколил законите. Ако проверката е за период от три години, това означава, че играчът е заплашен с шест години затвор", каза още Мойнедо.


title: Как в Русия обясняват, че ислямистите отново превзеха Палмира

maintext:
Прогонването на "Ислямска държава" от Палмира в началото на годината бе използвано от Русия като пример за успеха на подкрепата ѝ за Башар ал Асад. В античния амфитеатър на града веднага бе организиран симфоничен концерт с участието на Сергей Ролдугин, дългогодишен личен приятел на президента Владимир Путин, станал известен като "виолончелистът милиардер" покрай скандала с "Досиетата от Панама".
Сега Палмира отново е под контрола на ислямистите и в Москва се опитват да обяснят как е било допуснато това.
Според Дмитрий Песков, говорителят на Кремъл, случилото се е можело да се избегне, ако САЩ реално искаха да си сътрудничат с Русия в Сирия.
Бившият началник на Генщаба на руската армия Юрий Балуевски коментира, че това е грешка на военното планиране. "Това, че бойците няма да се спрат, беше ясно. А това, което правим в момента, ми е трудно да разбера като военен. В частност - тези хуманитарни паузи", казва той. Балуевски допълва, че не е против спирането на военни действия за снабдяване или евакуиране на цивилно население, а не приема продължителността им. Когато това продължава твърде дълго, противникът се прегрупира и възстановява за нови атаки, обяснява той.Сенаторът Франц Клинцевич, известен с войнствените си изказвания, каза, че "трябва честно да се признае - влизането на бойци в Палмира, дори за кратко време, е тежък удар". Пред "Интерфакс" той допълва, че трябвало да се направят съответните изводи и да се изработи тактика, изключваща създаването на хуманитарни коридори, позволяващи бойци да се измъкват от едно място и да се събират и нападат на друго. "С подобен либерализъм трябва да се приключи", казва сенаторът.Той е зам.-ръководител на комисията в Съвета на федерацията по въпросите на отбраната и сигурността. Клинцевич е с над 20 години кариера във въздушно-десантните войски на СССР и Русия е и е бил в Афганистан, но е с квалификация на политработник и военен преводач.Атаката на "Ислямска държава" срещу града е изненадала армията на Башар ал Асад "и ако не беше помощта от руската бойна авиация, щеше да им стане доста тежко". Руските военни в Сирия са достатъчно да отблъснат атака на терористи, "но ние воюваме само от въздуха, а в крайна сметка всичко се решава на земята".